**JI SEROKATIYA MECLÎSA GEL A MEZIN A TIRKIYEYÊ RE**

Ez dixwazim ku ***Alîkarê Serokkomar Fuat Oktay*** pirsên min ên jêr li gorî benda 98emîn a Makezagonê û li gor bendên 96emîn û 99emîn ên Rêziknameya Navxweyî ya TBMMê wek nivîskî bibersivîne. Bi rêzdarî pêşkêş dikim.

 **Mensur IŞIK**

**Parlamenterê Mûşê**

 Li gel ku ziman rêyeke ragihandin û têgihiştinê ye, her weha ziman barkêşê dîrok û çanda civakê ye ku bi wî zimanî diaxive. Ji ber vê yekê zimanê zikmakî ji bo her insanekî, giringiyek û cihekî xwe yê taybet heye. Zimanê zikmakî, mirov yekemîn pêvajoya ragihandinê ya bi cîhanê re bi zimên çêdike, bi vî rengî perçeyekî domdar ê pêşkeftina kesayetiya xwe, nasname, hest û ramanê ye. Zimanê zikmakî, ew ziman e ku zarok bê perwerdeyek bi hişmendî û rêkûpêk ji dayik, malbat û derdora xwe û civaka çandî / zimanî fêr dibe. Zimanê zikmakî, herî kêm bi qasî însan xwezayî ye û di jîyana mirovan de cihekî xwe yê zor pêwîst û teybet heye. Hînbûna zimanê zikmakî bi xwedêdana ji dayikê re dest pê dikê û di dema zarokbûnê de bi awayekî xwezayî pêş ve diçe.

Di sala 2016an de bi îlankirina OHAL’ê ve; rojnameya Azadiya Welat ku bi tenê bi Kurdî dihat weşandin, televîzyonên bi Kurdî wek Zarok TV, Jiyan Tv, Azadî TV, Van TV û TV10; ajansên bi Kurdî weşan dikirin wek JİNHA, DİHA hatin girtin. Enstîtuya Kurdî ya Stembolê, komeleya li ser ziman û çanda Kurdî lêkolîn dikir KURDÎ DER (Komeleya Lêkolîn û Pêşvexistina Zimanê Kurdî), dibistanên bi zimanê dayikê ên Kurdî perwerde didan, akademî û komele hatin girtin. Qeyûmên ku sala 2016 û 2019an ji bo şaredariyan hatin tayînkirin, krêşên bi Kurdî xizmet didan girtin, peymanên şanoyên bajaran ên ku lîstikên Kurdî dianîn ser dikê fesx kirin. Gelek navên saziyan, parqan, kolan û kuçeyan ên Kurdî, bi ên Tirkî ve hatin guherîn.

 Ez dixwazim pirsan bikim derbarê zimanê xwe yê zikmakî ango Kurdî de yê ku ev hezar sal e li ser vê axê tê axaftin û îro jî li Tirkyeyê qederê 30 milyon kes bi vî zimanî diaxivin, û ez dixwazim ku ev pirsên min bi nivîskî werin bersivandin.

**Di vê çarçoveyê de;**

1. Axaftinên Kurdî ên di komcivîna TBMMê de tên kirin, hê jî di girtenameyan de wek “zimanê ku nayê zanîn”, zimanê ku nayê fêmkirin û “zimanê x” tê nivîsandin. Sedema vê yekê çi ye?
2. Ji bo mafê zimanê zikmakî wek mafekî bingehîn were pejirandin, ji bo zimanên zikmakî bi makezagonê werin temînatkirin, ji bo zimanên zikmakî pêşve biçin û werin parastin xebatên we çi ne?
3. Ji bo perwerde û hîndekariya zimanên zikmakî, ên li Tirkiyeyê tên axaftin têkevin zagon û makezgonê xebatên we hene?
4. Ji bo mafê perwerde û hîndekariya zimanê zikmaki, ji bo her kes di warê gelwarî de zimanê xwe yê zikmakî biaxivin û ji bo astengiyên heyî ji holê werin hildan hûn xebatan dikin?
5. Xwestina xizmeta tenduristî ya bi zimanê zikmakî, mafê tenduristîyê, mafê tedawiyê, mafê nexweşan mafên mirovahiyê ên herî bingehîn in. Ji bo mafên xizmeta tenduristî bi zimanê zikmakî di her dewerê de were xebitandin, di makezagonê de çi vesazkirinên dê bên çêkirin?
6. Kurdî di Tirkiyeyê de zimanê herî mezin e ku ji aliyê bi mîlyonan kesan tê axaftin. Sedema di balafir, balafirgeh û rawestgeha otobusan de anonsên Kurdî nên kirin, xizmeta wergera Kurdî nê dayîn û rojnameyên Kurdî nên dabînkirin çi ye?
7. Sedema girtina saziyên Kurdî, sedema girtina rojname û kovarên Kurdî, sedema guherandina navên sazî, parq, kolan û kuçeyên Kurdî çi ye?